b"\n_START_ARTICLE_\nCatalan\xc3\xadstica\n_START_PARAGRAPH_\nLa catalan\xc3\xadstica \xc3\xa9s el conjunt de disciplines relacionades amb la cultura catalana, que abasten des de la llengua, el patrimoni natural i cultural, la hist\xc3\xb2ria o la geografia fins al pensament filos\xc3\xb2fic o els estudis socials, passant per l'economia, les ci\xc3\xa8ncies o l'art. En un sentit m\xc3\xa9s restrictiu, la catalan\xc3\xadstica \xc3\xa9s un terme referit a l'estudi cient\xc3\xadfic de la llengua, la literatura i la cultura catalanes, format per paral\xc2\xb7lelisme amb altres termes semblants, com ara angl\xc3\xadstica, german\xc3\xadstica, hispan\xc3\xadstica, iber\xc3\xadstica o italian\xc3\xadstica."